Aya xtzu­cu­ni̱ttá xkakay acxni̱ tamac­xtú­calh Jesús nac xchic Caifás y lé̱n­calh nac xpu̱­ma̱­peksí̱n gober­nador romano xuanicán Pilato.
Ama̱­ko̱lh judíos ni̱ tatá­nu̱lh nac xpu̱­ma̱­peksí̱n la̱qui̱ mat ni̱ natax­ca­jua̱lay,
porque chuná xta­li̱s­ma­ni̱ni̱t,
y la̱qui̱ chuná tla̱n nata­huay xta­huajcán hua̱ntu̱ nata­li̱­la­ka­chix­cu­hui̱nán ca̱ko̱­tanú̱n nac xapa̱xcua taak­spun­tza̱lí̱n.
Pus huata huá Pilato ma̱n tax­tuchi y chiné ca̱huá­nilh:
—¿Túcu li̱ma̱­la­ca­pu̱­yá̱tit eé chixcú?
Xlacán takalh­tí̱­nalh:
—Para xlá ni̱ tla­huani̱t cahuá lanca tala̱­ka­lhí̱n ni̱ xac­ti­ca̱­li̱mín la̱qui̱ huix ma̱n nahuana lácu napa̱­ti̱nán.
Pilato ca̱hua­nipá:
—¿Lácu pi̱ ni̱ kalhi̱­yá̱tit hui­xinín li̱ma̱­peksí̱n hua̱ntu̱ quilh­pa̱i̱yá̱tit?
Pus cali̱­pim­pa­rátit y ma̱n cama̱­pa̱­ti̱­ní̱tit hui­xinín.
Ama̱­ko̱lh judíos takalh­tí̱­nalh:
—Xli̱­ca̱na cka­lhi̱­yá̱hu qui­li̱­ma̱­pek­si̱ncán y aquinín cla­cas­qui­ná̱hu pi̱ nani̱y eé chixcú,
pero aquinín judíos ni̱ cka­lhi̱­yá̱hu dere­cho para tícu nac­mak­ni̱­yá̱hu para ni̱ huix chuná nali̱­ma̱­pek­si̱­nana.
Pus chuná li̱kan­táx­tulh hua̱ntu̱ xapu̱lh xli̱­chu­hui̱­nani̱t Jesús lácu xámaj pa̱ti̱nán y xamá̱­calh mak­ni̱cán.
Pilato tanu̱pá nac xpu̱­ma̱­peksí̱n,
tasá­nilh Jesús y chiné kalhás­quilh:
—¿Pi̱ xli̱­ca̱na huix xreycán judíos?
Jesús kálh­ti̱lh:
—¿Lácu pi̱ caj min­ta­pu­huá̱n ma̱squi chuná quin­ka­lhas­químpa̱t,
osuchí caj huí tunu hua̱nti̱ li̱ta̱­chu­hui̱­na­ni̱tán?
Pilato kálh­ti̱lh:
—¡Lácu pi̱ na̱ judío aquit!
Hua̱nti̱ min­ta̱­chiqui chu xana­puxcun cura hua̱nti̱ tali̱­mi­ni̱tán uú.
¿Túcu chí tla­hua­ni̱tá?
Jesús kálh­ti̱lh:
—Quim­pu̱­ma̱­peksí̱n ni̱ antá uú xala ca̱quilh­ta­macú,
para antá cahuá,
hua̱nti̱ quin­ta­li̱­pa̱­huán xquin­ti­ta­mak­lhtí̱­nalh y ni̱ xta­má̱s­ta̱lh quilh­ta­macú naquin­chi­pacán;
ma̱squi luu xli̱­ca̱na aquit rey pero quim­pu̱­ma̱­peksí̱n ni̱ antá uú xala ca̱quilh­ta­macú.
Entonces Pilato huá­nilh:
—¿Pi̱ xli̱­ca̱na huix rey?
Jesús kálh­ti̱lh:
—Para aquit rey cahuá cumu la̱ catzi̱­pu­tuna,
tla̱n qui̱­taxtuy.
Pero huata huá clí̱­milh skatán uú nac ca̱quilh­ta­macú la̱qui̱ nac­ma̱­ca­tzi̱­ni̱nán hua̱ntu̱ talu­lóktat,
y pu̱tum hua̱nti̱ taka­lha­kax­mata hua̱ntu̱ tla̱n tala­ca­pa̱s­tacni xlacán tat­la­huay hua̱ntu̱ cuán.
Pilato huá­nilh:
—Pero,
¿pi̱ anán cahuá hua̱nti̱ xcá­tzi̱lh hua̱ntu̱ talu­lóktat?
Y la̱ chu­hui̱­nan­ko̱lh Pilato tuncán táx­tulh y ampaj ca̱ta̱­chu­hui̱nán judíos y chiné ca̱huá­nilh:
—Aquit ni̱ cmac­laniy xcuenta hua̱ntu̱ nac­li̱­ya̱­huay eé chixcú.
Pero hui­xinín judíos li̱s­ma­ni̱­ni̱­tátit qui­la̱s­qui­ni­yá̱hu ca̱ta ca̱ta nac­mak­xteka cha̱tum tachí̱n nac xapa̱xcua taak­spun­tza̱lí̱n,
pus para hui­xinín lacas­qui­ná̱tit u̱cmak­xteka xreycán judíos.
Pero a̱ma̱ko̱lh lac­chix­cu­huí̱n pu̱tum taquilh­minchá y chiné tahuá­nilh:
—¡Ni̱ camák­xtekti huá!
¡Huata mejor camák­xtekti Bar­rabás!
Amá Bar­rabás kalha̱ná xuani̱t xa̱hua mak­ni̱ná.